Айткүл Байазықызы Самақова
**Айткүл Байазықызы Самақова** 1949 жылы 2 ақпанда Алматы қаласында туған. Қазақ.

Алматы политехникалық техникумын (1967); Жамбыл технологиялық институтын (1973) экономист-инженер мамандығы бойынша; КОКП ОК партия Жоғары мектебін (1986) саясаттанушы мамандығы бойынша; Абай атындағы Алматы мемлекеттік университетін (1999) заңгер мамандығы бойынша бітірген.

Саяси ғылымдарының кандидаты (2005). Кандидаттық диссертациясының тақырыбы: «Қазақстан қоғамының әлеуметтік трансформациясы контексте гендерлік саясаты». Жәңгір хан атындағы Батыс Қазақстан аграрлық техникалық университетінің Құрметті профессоры (2005 жылдан). Табиғат және адамның экологиялық қауіпсіздігі Халықаралық академиясының академигі (Санкт-Петербург қаласы, 2005), Ресей Жаратылыстану ғылымдары академиясының шетелдік мүшесі (2005 жылдан).

«Әйел және қоршаған орта: ҚР әлеуметтік саясатының экологиялық және гендерлік аспектілері» (Санкт-Петербург қаласы, 2005), «Балқаш көлі бассейнінде суэкологиялық тұрақтылығының мәселелері» (Алматы қаласы, 2003, А. Самақованың редакциялауымен) монографияларының, «Аймақтық экологиялық бағдарламаларды қалыптастыру ғылыми негіздері» (Алматы қаласы, 2005), «Экология және табиғатты тиімді пайдалану» (Алматы қаласы, 2004), «Әлеуметтік-экологиялық жүйе қауіпсіздігін басқару ғылыми тұжырымдамалары» жарияланымдарының тең авторы (Санкт-Петербург қаласы, 2004).

1967 жылдан - Алматы жемісконсервілеу комбинатында ауысым химигі, химик, инженер, аға инженер-экономист, алғашқы партия ұйымдарының босатылған хатшысы. 1980 жылдан - Қазақстан Компартиясы Алматы қаласы Фрунзе аудандық комитетінің хатшысы. 1982 жылдан - Қазақстан Компартиясы Алматы қалалық сауда-қаржы ұйымдарында бөлім меңгерушісі. 1983 жылдан - Қазақстан Компартиясы ОК тұрмыс қажетін өтеу және сауда бөлім меңгерушісінің
орынбасары. 1988 жылдан - Қазақстан Компартиясы ОК Әлеуметтік-экономикалық белімінің инфрақұрылымдар және әлеуметтік мәселелер секторының меңгерушісі.
1990 жылдың шілде айынан - Қазақстан Компартиясы ОК Әлеуметтік-экономикалық процестерді сараптау және болжам жасау бөлімінде консультант. 1990 жылдың желтоқсан айынан - ҚазКСР (ҚР) сауда министрінің бірінші орынбасары. 1994 жылдан - ҚР сауда және өнеркәсіп министрінің орынбасары. 1996 жылдың сәуір айынан - ҚР Президенті Әкімшілігінің азаматтық бөлімінде меңгеруші. 1996 жылдың қазан айынан - ҚР Парламенті Сенатының депутаты, Президенттің Жарлығымен тағайындалған, Халықаралық істер, қорғаныс және қауіпсіздік комитетінің мүшесі. 1998 жылдың мамыр айынан - ҚР Парламенті Сенаты төрағасының орынбасары. 1999 жылдың қаңтар айынан - ҚР қоршаған
ортаны қорғау министрі - ҚР Президенті жанындағы Әйелдер және отбасы істері жөніндегі ұлттық комиссияның төрайымы. 2002 жылдан - ҚР қоршаған ортаны қорғау министрі - ҚР Президенті жанындағы әйелдер және отбасы істері жөніндегі Ұлттық комиссияның терайымы. 2004 жылдан - «Отан» партия тізімі бойынша ҚР Парламенті Мәжілісі 3-ші шақырылымының депутаты. 2006 жылдың ақпан айынан - ҚР Президентінің кеңесшісі - ҚР Президенті жанындағы отбасы істері гендерлік саясат жөніндегі Ұлттық комиссияның төрайымы.

2007 жылдан бері - «Нұр Отан» ХДП тізімі бойынша ҚС Парламенті Мәжілісі 4-ші шақырылымының депутаты, Экология мәселелері және табиғат пайдалану комитетінің мүшесі.

ҚР Президенті жанындағы рақымшылық мәселелері комиссияның, «Отан» РСП саяси кеңесінің (1999-2006), «Отан» РСП саяси кеңесі бюросының мүшесі (2001-2002) ҚР Президенті жанындағы адам құқықтары жөніндегі комиссияның мүшесі (2006 жылдан).

«Құрмет» (2001), «Парасат» (2007) ордендерімен; «Еңбек ардагері» (1990) медалімен марапатталған.

Тұрмыста. Жұбайы - Қырымов СерікЖарасұлы (1946 жылы туған) Ұлы - Қырымов Қайрат Серікұлы (1969 жылы туған).

Дереккөздер
-----------

1. ↑  Қазақстан Республикасында кімнің кім екені - 2011 жыл. Екі томдық анықтамалық. Алматы, 2011 ІSВN 978-601-278-473-2